29α. ΒΑΣΙΛΙΚΟΝ ΔΙΑΤΑΓΜΑ της 28/28 Νοεμ. 1949 Περί επεκτάσεως της Ελληνικής Μεταλλευτικής Νομοθεσίας εις Δωδεκάνησον. Έχοντες ύπ όψιν α)τας διατάξεις της παρ. 3 του άρθρ. 15 του Νόμ. ΔΡΛΔ΄/1913, ως ούτος ετροποποιήθη δια των άρθρ. 9, 10 του Ν.Δ. 218/1947, β)την υπ’ αριθ. 577 της 21ης Σεπτ. 1949 σύμφωνον γνωμάτευσιν του Συμβουλίου Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-Από της ισχύος του παρόντος Δ/τος επεκτείνεται εις Δωδεκάνησον η εν τη λοιπή Ελλάδι ισχύουσα νομοθεσία επί των μεταλλείων και λατομείων. Άρθρ.2.-Από της ισχύος του παρόντος Δ/τος επεκτείνονται επίσης εις Δωδεκάνησον αι κάτωθι μεταβατικαί διατάξεις του Ν.Δ/τος «περί επεκτάσεως της Ελληνικής Μεταλλευτικής Νομοθεσίας εις Θράκην κλπ.», ως τούτο εκυρώθη υπό του Νόμ. 3712 του 1928. Εις τας διατάξεις ταύτας αντικαθίσταται η λέξις «Θράκη» δια της λέξεως «Δωδεκάνησος». 1.Εντός ανατρεπτικής προθεσμίας εξ μηνών από της ισχύος του παρόντος Δ/τος, οι έχοντες κεκτημένα δικαιώματα κατά τας διεθνείς συνθήκας επί μεταλλείων, ορυχείων και λατομείων εν Δωδεκανήσω, ισχυρά κατά την ημέραν της καταλήψεως της Δωδεκανήσου υπό των Ελληνικών Στρατευμάτων, οφείλουσι να υποβάλωσιν ανανεωτικάς αιτήσεις περιγραφούσας τα δικαιώματα αυτών και εκδικαζομένας διοικητικώς. 2.Αι Αιτήσεις αύται συνοδεύονται υπό των σχετικών τίτλων σχεδιαγραμμάτων ή άλλων εγγράφων εν πρωτοτύπω ή εν επισήμω μεταφράσει. Οι μη υποβαλόντες εντός της προθεσμίας ταύτης ανανεωτικήν αίτησιν μετά των σχετικών αποδεικτικών εγγράφων θεωρούνται παρητημένοι των δικαιωμάτων αυτών, μη προσαπαιτουμένης ουδεμιάς περαιτέρω διαδικασίας. 3.Αι σχετικαί αιτήσεις εκδικάζονται υπό του κατά Νόμ. 186 Διοικ. Δικαστηρίου των Μεταλλείων. Εν αμφιβολία η περί της ισχύος του δικαιώματος απόδειξις, συμφώνως τοις τέως ισχύουσι Νόμοις, βαρύνει τον ενδιαφερόμενον κατά τε το πραγραμματικόν και νομικόν μέρος. Τα υπό του Δικαστηρίου κρινόμενα ως ισχυρά κεκτημένα δικαιώματα επί μεταλλείων, ορυχείων και λατομείων εν Δωδεκανήσω παραμένουσιν σεβαστά, αλλ’ υπόκεινται εφεξής εις την Ελληνικήν Νομοθεσίαν, πλην της εν τω τίτλω αυτών καθοριζομένης χρονικής ισχύος, ήτις παραμένει η αυτή. 4.Κατά την πρώτην τριετίαν τα μη οριστικώς παρακεχωρημένα μεταλλεία Δωδεκανήσου, δύνανται να εξαιρεθώσιν υπέρ του Δημοσίου, οπότε ενεργείται εκεμετάλλευσις αυτών κατά τας περί δημοσίων μεταλλείων διατάξεις. Οι εξαιρούμενοι χώροι καθορίζονται δι’ αποφάσεως του Υπουργού της Εθνικής Οικονομίας, δημοσιευομένης εις την Εφημερίδα της Κυβερνήσεως. 5.Δια Δ/των προτάσει του επί της Εθνικής Οικονομίας Υπουργού, μετά γνωμοδότησιν του Συμβουλίου των Μεταλλείων, δύνανται ν’ ανακληθώσι Δ/τα ή Υπουργικαί αποφάσεις, δι’ ων εξηρέθησαν υπέρ του Δημοσίου μεταλλευτικαί περιοχαί εν Δωδεκανήσω κατά τας διατάξεις του παρόντος Δ/τος ή να περιορισθώσιν αύται κατ’ έκτασιν. Άρθρ.3.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Εις τον επί της Εθνικής Οικονομίας Υπουργόν ανατίθεται η δημοσίευσις και εκτέλεσις του παρόντος Δ/τος. 